Domen Prevc

Domen Prevc (Kranj, 1999ko ekainaren 4a) eski-jauzilari esloveniarra da. 2024-2025eko Eski-jauzien Munduko Kopako txapelduna izan zen. 2025eko martxoan munduko errekorra ezarri zuen, 254,4 metrotako jauzia eginez. 2026ko Neguko Olinpiar Jokoetan urrezko bi domina irabazi zituen, bakarkakoa eta taldekakoa.

Nika Prevc arreba gaztea ere eski jauzilaria da. Txapelduna izan zen 2026ko Neguko Olinpiar Jokoetan eta emakumezkoen jauzi luzeenaren errekorra du, 236 metro hain zuzen ere.

 Kirol ibilbidea 
2015ean Europako gazte mailako neguko jaialdia osatu zuen eta 2015eko azaroaren 22an Alemaniako Klingenthal herrian jokatu zuen Munduko Kopako lehenengo proba, zortzigarren postuan amaituz. 16 urte zituen. 2016ko azaroaren 15ean lortu zuen lehenengo garaipena, 17 urterekin, Kuusamon (Finlandia). Denboraldi hrtan beste hiru garaipen lortu zituen. 2018an Munduko Eski jauzi Txapelketan taldekako zilarrezko domina eskuratu zuen Esloveniako selekzioarekin.

Hainbat urtez bakarkako garaipenik izan gabe egon ondoren 2023-24 denboraldian Saporon (Japonian) lortu zuen irabaztea. 2024-2025 denboraldia bikaina izan zuen eta Eski-jauzien Munduko Kopako txapelduna izan zen. Munduko txapelketan urrezko bi domina eta zilarrezko bat lortu zituen. Denboraldia amaitzeko 2025eko martxoan salto handienaren errekorra gainditu zuen.

2026ko Milan-Cortinako Olinpiar Jokoetan urrezko bi domina irabazi zituen, banaka jauzi handian eta talde mistoan.

 Txapelketak 
Neguko Olinpiar JokoakUrteaLekuaDominaProba2026Milan-Cortina d'Ampezzo ()banaka jauzi handia2026Milan-Cortina d'Ampezzo ()Jauzi arrunta talde mistoaMunduko Eski Nordiko TxapelketakUrteaLekuaDominaProba2025Trondheim ()Bakarka salto handia2025Trondheim ()Salto arrunta taldeka2025Trondheim ()Salto arrunta talde mistoaMunduko Eski jauzi TxapelketakUrteaLekuaDominaProba2018Oberstdorf ()Salto arrunta taldeka2022Vikersund ()Salto arrunta taldeka2024Bad Mitterndorf ()Salto arrunta taldeka

 Errekorra 
2025eko martxoaren 30ean salto handiko errekorra ezarri zuen 254,4 metrotako jauzia eginez. Planican (Eslovenia) jokaturiko Munduko Kopako proban izan zen.

 Erreferentziak 

 Kanpo estekak 

Kategoria:Esloveniako eski jauzilariak
Kategoria:2026ko Neguko Olinpiar Jokoetako eski-jauzilariak
Kategoria:2026ko Neguko Olinpiar Jokoetako dominadunak